ઘટનાની હકીકત એવી છે કે, ચિનાઈબાગમાં રહેતા હર્ષ સતિષભાઈ શાહ (ઉં.વ.૩૦)ની વેડિંગ એનિવર્સરી હોવાથી તેણે કિંગ એન્ડ ક્વીનની થીમથી પાર્ટીનું આયોજન કર્યું હતું, જેમાં અમમ શાહ અને તેમની પત્ની સહિ‌તના મહેમાનો બીએમડબલ્યુ, આઉડી જેવી કાર લઈને બપોરે ત્રણેક વાગ્યે ચિનાઈબાગમાં પહોંચી ગયાં હતાં. લગભગ રવિવારે બપોરે એક વાગ્યે પાર્ટી શરૂ થઈ હતી, જેમાં એક રૂમમાં કેટલાક પુરુષો દારૂની ચુસકી માણી રહ્યા હતા, જ્યારે કેટલીક મહિ‌લાઓ બીજા ખંડમાં દારૂની મહેફિલ માણી રહી હતી. આ દરમિયાન ઊંચા અવાજે મ્યુઝિક વાગતું હોવાથી તથા ધાંધલધમાલ થતી હોવાથી આ જ વિસ્તારમાં રહેતા એક પોલીસ ઇન્સ્પેક્ટરે ક્રાઇમબ્રાન્ચને ફોન કરી દેતાં એક સબ ઇન્સ્પેક્ટર તાત્કાલિક ત્યાં પહોંચી ગયા હતા.